Introduksjonsmanus til månedens film

*Hver måned får vi et ekstra innblikk i et av Misjonssambandets misjonsfelt, og i oktober blir vi bedre kjent med arbeidet i Indonesia.*

*Misjonssambandet startet arbeidet i Indonesia for omtrent 50 år siden. Av Indonesias 240 millioner innbyggere oppgis mer enn 200 millioner å være muslimer. På øya Sumatra alene, hvor Misjonssambandet har sin hovedbase, regner man med at det er 49 unådde folkegrupper.*

*Misjonssambandet ønsker å se indonesiske kristne utrustet og tent til å leve et liv som er et vitnesbyrd i ord og gjerning. Vi er opptatt av at indonesiske kristne skal se viktigheten av å gå videre med evangeliet – og bli bevisste på at de også har del i misjonsoppdraget.*

*Derfor arbeider vi sammen med lokale kirker og kristne flere steder i Indonesia, og noen av disse møter du i filmen denne måneden.*

Last ned filmen, og les mer om Indonesia på siden for månedens misjonsfelt: [Månedens misjonsfelt - Norsk Luthersk Misjonssamband (nlm.no)](https://www.nlm.no/bidra-i-arbeidet/innsamlinger/manedens-misjonsfelt/)

Bli enda bedre kjent med Indonesia på denne siden: [Indonesia - Norsk Luthersk Misjonssamband](https://www.nlm.no/internasjonalt-arbeid/omrader/indonesia/)

Eventuelt etter filmen og ifbm kollekt:

*Tusen takk for forbønn og gaver, dette betyr at flere får høre om Jesus i Indonesia.*

## **Materiell for fast giverkampanje «La lyset skinne»**

Vi ønsker å løfte fram fast givertjeneste og viktigheten av å ha trofaste givere og har hvert år en fast giverkampanje som starter i februar, men som kan gjennomføres gjennom året. På denne siden kan du lese mer om kampanjen og finne materiell: [Fast giver-aksjon - Norsk Luthersk Misjonssamband (nlm.no)](https://www.nlm.no/ressursbank/kampanje--og-prosjektmateriell/fast-giver-kampanje/)

Vi står sammen om misjonsoppdraget og trenger forbedere, givere og noen som går. Faste givere og forbedere er helt nødvendig for at vi kan gå enda lenger og fortelle enda flere om Jesus, verdens frelser.

**Tusen takk for at du sprer informasjon om givertjeneste!**